cyanic-selkie/wikianc huggingface dataset:
Kevin Peek
Han var ei stund i London, der han og kompisane hans var studiomusikarar i lag og spelte for artistar som New Seekers og Mary Hopkin (Earth Song, Ocean Song), Cliff Richard, Manfred Mann, Lulu, Tom Jones, Jeff Wayne (War of the Worlds) og Shirley Bassey, blant fleire.
Bettina von Arnim
Bettina von Arnim var ein tysk forfattar av stor tyding innan romantikken. Ho var kjend med og tilhengjar av Goethe, syster til Clemens von Brentano og gift med Achim von Arnim, alle sentrale romantiske skikkelsar. Ho var mor til Gisela von Arnim, som også var forfattar.
Bakgrunn
Elisabeth von Bersano, kjend som Bettina, var fødd i 1785 Frankfurt i ein stor italiensk kjøpmannsfamilie. Ho var sonedotter av forfattaren Sophie von La Roche. Bror hennar, diktaren Clemens von Brentano, oppmuntra henne til å lesa poesi, særleg verka til Goethe. Ho var ung då ho mista foreldra sine, mora døydde i 1793 og faren i 1797.
Etter utdanning ved ein klosterskule i Fritzlar frå 1794 til 1797 budde Bettina ei tid hjå bestemora i Offenbach am Main før ho slo seg ned i heimen til systera Kunigunde og ektemannen Friedrich von Savigny, ein kjend jurist, i Marburg. Her levde ho frå 1803 til 1806, og blei kjend med diktaren Karoline von Günderrode, som tok livet av seg i 1806 grunna eit kjærleiksforhold.
Bettina møtte Goethe i Weimar i 1807, og byrja deretter å brevveksla med han. Det kom til brot mellom dei i 1811 etter at ho hadde oppført seg dårleg mot kona til Goethe.
Frå 1806 til 1808 bidrog Bettina til å samla inn både folkeeventyr og folkesongar. Dei siste skulle bli del av Des Knaben Wunderhorn, eit verk utgjeve av den framtidige ektemannen hennar Achim von Arnim og tonesett av Mahler. I 1808-09 studerte ho song, piano og komposisjon under Peter von Winter og Sebastian Bopp i München. Ho var ei tid medlem av Berliner Singakademie og gav ut sin første song under pseudonymet «Beans Beor». Ho tonesette også dikt av Amalie von Helvig.
I 1811 gifta Bettina von Bersano seg med Achim von Arnim; dei slo seg ned nær Berlin. Paret fekk sju born, mellom dei Gisela von Arnim (gift Grimm) som også blei forfattar. Som mor og hushaldar hadde ho lite tid til å skriva eller komponera, men laga likevel nokre songar. Ho var den første som tonesette Friedrich Hölderlin.
CP-symmetri
CP-symmetri er ein kombinert ladnings- og speglingssymmetri og seier at fysikklovene burde vere dei same viss ein partikkel vart byta ut med antipartikkelen sin (C-symmetri eller ladningssymmetri), og venstre og høgre vart byta om (P-symmetri eller speglingssymmetri)
Bettina von Arnim
Bakgrunn
Ektemannen døydde i 1831 og Goethe døydde året etter. Det var først etter dette av Bettina von Arnim gav ut verk under sitt eige namn. I heimen hadde ho omgang med ei rekkje samtidige kulturpersonlegdommar, som Friedrich Jacobi, L. Tieck, F. Schleiermacher, Grimm-brørne og Humboldt-brørne. Ho brevveksla også med mellom anna Ludwig van Beethoven.
CP-symmetri
Eit CP-brot er eit brot på denne symmetrien, som vart oppdaga i 1964 under nedbryting av nøytrale kaon. Denne oppdaginga førte til at James Cronin og Val Fitch fekk nobelprisen i fysikk i 1980.
Symmetribrotet spelar ei viktig rolle i både korleis kosmologien prøver å forklare at materie dominerer over antimaterie i universet, og i studiet av den svake vekselverknaden i partikkelfysikk.
Bettina von Arnim
Verk
Den første boka til Bettina von Arnim var Briefwechsel mit einem Kinde (1835), som framstilte ei brevveksling mellom Johann Wolfgang von Goethe og eit barn. Verket blei først sett på som ei samling ekte brev og seinare rekna som fullstendig oppdikta, før G. von Loeper gav ut eit verk i 1879 som identifiserte mykje, men ikkje alt, av teksten som autentisk. Von Arnim brukte ein liknande framgangsmåte i Die Günderode (1840), om vennen Karoline von Günderode, Klemens Brentanos Frühlingskranz (1844), om bror sin og Ilius Pamphilius und die Ambrosia (1848), om forfattaren Philipp E. Nathusius.
I verket Dies Buch gehört dem König (1843), som ho dediserte til kong Fredrik Vilhelm IV av Preussen, la von Arnim fram radikale forslag som sosial reform, likestilling (emansipasjon) for jødar og kvinner og avskaffing av dødsstraff. Ho erklærte seg òg som tilhengar av frisinna sosialisme. I 1845 gav ho ut den kritiske ''Armenbuch ('Armodsboka').
Bettina von Arnim var også inspirert av eventyr. Ho var både eventyrsamlar og forfattar, og skreiv sjølv «Der Königssohn» (ca. 1808) og «Erzählung vom Heckebeutel» (1848). Saman med dottera Gisela skreiv ho også det humoristiske, samfunnskritiske eventyret Gritta. Eventyrsalongen Kaffeterkreis, som døtrene hennar dreiv, kom saman i heimen hennar i Berlin i 1840-åra.
Verkliste
(utval)
Sortavala
Sortavala (russisk Сортавала) er ein by i republikken Karelia i Russland med om lag 20 000 innbyggjarar. Han ligg ved nordbreidda av Ladoga. Byen er ein viktig stasjon på jernbanen Viborg–Joensuu.
Historie
Sortavala-området vart første gong registrert i svenske kjelder frå 1468. Russiske dokument nemner han først som «Serdovol» eller «Serdobol» i 1500. Busetnaden Sortavala er nemnt frå 1582. Han vart avstått til Sverige etter krigen om Ingermanland (1610-1617). Den noverande byen ser ut til å ha vorte grunnlagt i 1632.
Med freden i Nystad i 1721 kom busetnaden under Russland saman med resten av Finland, og vart gjeve det russiske namnet Serdobol. Han vart kjend for sine marmor- og granittbrot, som sørgde for dei nødvendige materiala til tsaren sine palass i Sankt Petersburg og omegn. I 1812 vart området lagt inn under det nyoppretta storhertugdømet Finland.
I 1917 var byen ein del av det nyleg sjølvstendige Finland. Han vart påført omfattende skadar etter sovjetisk massebombardment under vinterkrigen, og gjennom freden i Moskva vart Finland tvunge til å avstå byen til Sovjetunionen. Heile folkesetnaden i byen vart evakuert for første gong. Som med resten av Finsk Karelen vart Sortavala teke tilbake att av Finland under framhaldskrigen 1941–1944, og dei fleste av dei evakuerte vendte tilbake til heimane sine. Etter våpenkvilen i 1944 vart finnane igjen evakuert og byen avstått igjen. Etter krigen vart byen folkesett av slaviske folk.
Fram til 1940 var breidda av Ladoga sørvest for Sortavala ein av dei få relativt tett folkesette områda nord for Det karelske neset som var folkesett av karelar.
Blyth i Northumberland
Blyth  er ein by i grevskapet Northumberland i England. Han har kring 36 000 innbyggjarar og ligg ved kysten av Nordsjøen, sør for elva Blyth, om lag 21 km nordaust for Newcastle upon Tyne.
Saudehornet rett opp
Saudehornet rett opp er eit motbakkeløp som har vore arrangert årleg sidan 2003 i Ørsta kommune.
Løpet startar ved småbåthamna i Ørsta og endar på toppen av Saudehornet (1303 moh.). 2006-utgåva av løpet hadde status som Noregsmeisterskap.
Jon Tvedt er framleis rekordhaldar i 2011, etter at han sprang opp på 47,59 i 2007. Han har fleire sigrar både i dette løpet og i andre store løp i heile landet.
Løpet er ein del av Naturfestivalen som blir arrangert kvart einaste år i Ørsta, den inneheld mange aktivitetar for både born og vaksne.
Tartus guvernement
Tartus guvernement (arabisk مُحافظة طرطوس, Muḥāfaẓat Ṭarṭūs) er eit av fjorten guvernement (provinsar) i Syria. Det ligg vest i Syria, på grensa til Libanon i sør, Middelhavet i vest, Latakia guvernement i nord, og Homs og Hama guvernement i aust. Det er eit av få guvernement i Syria som har ein majoritet av alawittar. Forskjellige kjelder gjev arealet til å vere 1 890 km² eller 1 892 km². Guvernementet har 785 000 innbyggjarar (2010). Hovudstaden er Tartus.
Historie
Guvernementet var historisk ein del av Alawittarstaten, som eksisterte frå 1920 til 1936.
Matorral i Chile
Plassering og generell skildring
Matorral ei smal, rundt rekna 100 km brei og med totalt areal på i underkant av 150 000 km² landstripe i det sentrale Chile og grovt rekna mellom 30° og 38° sørleg breiddegrad, og frå havnivå til ca. 1500 moh. Stillehavet ligg i vest, og det chilenske kystområdet ligg parallelt med kysten. Den chilenske sentraldalen ligg mellom kystområdet og Andesfjella, som avgrensar matorral-økoregionen i aust. I nord ligg den ekstremt tørre Atacama-ørkenen som skil matorral frå dei tropiske skogane i nordlege Sør-Amerika. Ein halvørkenregion kjent som El Norte Chico, «det vesle nord», ligg mellom 28° og 32° sørleg breiddegrad, og er overgangssona mellom Atacama-ørkenen og matorral. I sør grensar han mot økoregionen med dei tempererte valdiviske skogane, ein region med kjøligare og våtare klima, og inkluderer dei fleste tempererte regnskogar i Sør-Amerika. Grensene er ikkje presist definerte.
Tartus guvernement
Historie
Regionen har vore relativt fredleg under den syriske borgarkrigen om starta i 2011. I mai 2013 skal derimot pro-statlege styrkar ha utført massakrar i landsbyane Bayda og Baniyas.
Matorral i Chile
Plassering og generell skildring
Matorral i Chile er ein av dei fem middelhavsklimaregionar i verda, som alle ligg på dei midtre breiddegradar og på vestkysten av eit kontinent. Dei andre er Middelhavsområdet, økoregionen California chaparral og skogsområde i California og Baja California, Kapp-provinsen i Sør-Afrika og Sørvest-Australia.
Tartus guvernement
Distrikt
Guvernementet er delt inn i fem distrikt (manatiq):
Desse er vidare delt inn i 27 underdistrikt (nawahi).
Matorral i Chile
Det biologiske mangfaldet
Den chilenske matorrale økoregionen er heimstad for ei rekkje endemiske og ikkje-endemiske artar, både plantar, krypdyr, fuglar og pattedyr. Området har også sju fugleartar endemiske til Chile, og 206 registrerte takson av virveldyr, med høg reptilendemisme.
Nokre av dei endemiske artane i faunaen inkluderer paddearten Chaunus atacamensis, og fleire artar av treiguanar. Kjente ikkje-endemiske artar er den sårbare og minste kattearten på kontinentet, kodkod (Leopardus guigna), den nært trua flaggermusarten Atacama myotis i glattnasefamilien og den sårbare buskrottearten Octodon bridgesi. Ein livskraftig fugleart, klippeløpar (Ochetorhynchus melanurus), er endemisk for landet med heile eller nært heile utbreiingsområde innanfor matorralregionen. Skjeggturka (Pteroptochos megapodius) har likande, men marginalt meir kystnært utbreiingsområde. Her er òg fleire ikkje-endemiske, men sårbare fuglar, inkludert andeskondor.
Vern
Det geografiske området dekka av matorral inneheld majoriteten av folkesetnaden i Chile og dei største byane. Den sentrale dalen er den viktigaste landbruksregion i landet, i regionen er naturen utsett for omfattande beiting, hogst og urbanisering. Av økoregionane i Chile er matorral den med minst vern gjennom oppretta nasjonalparkar og naturreservat. Berre 1,3 % av økoregionen er verna.
Edmund Piątkowski
Edmund Piątkowski var ein polsk, tidlegare friidrettsutøvar frå landsbyen Florentynów. Han vart europameister i diskoskast i 1958, og sette året etter ein verdsrekord i øvinga. I si tid som aktiv var Piątkowski 182 cm høg og vog 95 kg.
Aktiv
Dei polske kastarane lukkast overmåte under EM i friidrett 1958 i Stockholm. Tadeusz Rut vann sleggjekast og Janusz Sidło sigra i spydkast, og i diskoskast vann, særs overraskande, den unge polakken Edmund Piątkowski. Med 53,92 meter slo han bulgararen Todor Artarski med 10 centimeter og russaren Vladimir Trusenjov med 18 cm.
Den 14. juni 1959 slengde Piątkowski i Warszawa diskosen 59,91 meter. Med det sette han verdsrekord og forbetra den seks år gamle rekorden til Fortune Gordien med 63 centimeter. I olympiaåret 1960 heldt Piątkowski ikkje same nivå som i 1959-sesongen. Han vart nummer fem i OL i Roma med 55,12 meter.
USA-amerikanaren Jay Silvester slengde den 11. august 1961 diskosen heile 60,56 meter, og fyrste mann som kasta diskosen over 60 meter. Berre fem dagar seinare kasta Piątkowski i Lodz 60,47 meter og sette europarekord. Russaren Trusenjov tok over som europa-rekordhaldar i 1962, og vart også meister i øvinga under europameisterskapen i Beograd. Piątkowski vart nummer i EM med eit lengstekast på 55,13 meter.
Piątkowski vart sjuandemann med 55,81 m under OL-finalen 1964. To år seinare forbetra han sin polske rekord frå 1961 til 61,06 meter. Same året ved europameisterskapen i Budapest kom han som i førre EM på fjerdeplass. Alle medaljane i øvinga gjekk til dei austtyske deltakarane i øvinga; Detlef Thorith, Hartmut Losch og Lothar Milde. Med 56,76 m var Piątkowski 66 cm bak gullmedaljøren og fire centimeter frå bronsevinnaren. I 1967 oppnådde Piątkowski 61,12 meter, hans aller beste som aktiv. Under OL 1968 i Mexico-byen vart han som i førre OL nummer sju.
I perioden 1955-69 vann Piątkowski alle dei nasjonale meisterskapane i diskoskast. Einast i 1956 og 1967 gjekk den nasjonale tittelen til ein annan utøvar.
Piątkowski deltok også i kulestøyt, der han hadde ein personleg rekord på 18,05 m.
Robin Olsen
Robin Patrick Olsen er ein svensk fotballspelar som spelar som målvakt for AS Roma og det svenske landslaget.
Frå 2016 til 2018 spela han for FC København i den danske fotballigaen. Han vart seriemeister i Sverige med Malmö FF i 2013 og 2014, og i Danmark med FC København i 2016 og 2017.
Dokkene
Dokkene er to viker like nordvest for Hamna på vestsida av Langhovde, langs austkysten av Lützow-Holmbukta. Dei vart kartlagde av norske kartografar frå flyfoto teken under Lars Christensen-ekspedisjonen, 1936–37, og gjeven det skildrande namnet Dokkene.
I Ain't Living Long Like This
«I Ain't Living Long Like This» er ein song skriven av Rodney Crowell og først spelt inn av Gary Stewart i 1977 på albumet hans Your Place or Mine (med Rodney Crowell og Nicolette Larson på korvokal). Emmylou Harris spelte så inn songen i 1978 på albumet hennar Quarter Moon in a Ten Cent Town. Crowell gav ut sin versjon 1978 òg på debutalbumet sitt Ain't Living Long Like This.
Waylon Jennings-utgåva
I 1979 spelte Waylon Jennings inn songen for albumet sitt What Goes Around Comes Around. Versjonen hans var den ellevte førsteplassen han fekk på countrylista i USA. Songen er med i videospelet Grand Theft Auto V på radiostasjonen Rebel Radio.
Cran
Cran er ei engelsk fisketønne og ei måleining for volum av fisk. For sild og salta fisk var 1 cran lik 37,5 gallon eller 170 liter. For anna fersk fisk var 1 cran vanlegvis lik 45 gallon eller 204 liter.
Rekling
Det har og vorte laga rekling av andre feite fiskeslag som laks, steinbit og håkjerring.
CPT-teoremet
CPT-teoremet er eit fundamentalt teorem i kvantefeltteori, som seier at alle kreftene i naturen er uendra ved samtidig ombytte av partikkel med antipartikkel. CPT er ein kombinasjon av tre diskrete transformasjonar, ladningskonjugasjon, speglingstransformasjon og tidsreversering. Det vart først besvist av G. Lüders, W. Pauli and J. Bell då dei arbeidde med lagrangsk feltteori.
Shaqraa
Shaqra (arabisk شقراء) er ein by sentralt i Saudi-Arabia, kring 190 kilometer nordvest for hovudstaden Riyadh.
Lambda i anatomi
Lambda er det anatomiske punktet på skalletaket der lambdasaumen blir kryssa vinkelrett av pilsaumen. Hjå fosteret er denne delen av skallen membranøs, og blir kalla den bakhovudfontanellen.
Ödeshög
I Ödeshög ligg det ei gamal kyrkje, Ödeshögs kyrka. Staden ligg nær, men ikkje ved, innsjøen Vättern.
Sally Kipyego
Sally Jepkosgei Kipyego er ein kenyansk langdistanseløpar som sidan 2017 representerer USA. Ho vann sølvmedaljen på 10 000 meter både ved Friidretts-VM 2011 og Sommar-OL 2012.
Farkë
Farkë er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Sally Kipyego
Aktiv
10 000-meteren for kvinner under VM i friidrett 2011 i Daegu handla stort sett om dei kenyanske løparane. Over mål kom alle fire føre etiopiske Meselech Melkamu, den einaste utøvaren som fylgde med på sisterunda. Kipyego var på si side den einaste som truga sigeren til gullvinnar Vivian Cheruiyot. Mindre enn to veker seinare, den 8. september i Zürich, presterte Kipyego 14.30,4 og livsbeste på 5 000 meter. I milløpet under London-OL 2012 sprang ho inn til sølv og personbeste på tida 30.26,3 og plassen framom Cheruiyot, begge var dei sjanselause i avslutninga mot Tirunesh Dibaba frå Etiopia. Ei veke etter enda Kipyego sist av dei fire som var med om å spurte om OL-medalje på 5 000 m.
Farkë
Ved folketeljinga i 2011 hadde den dåverande landkommunen Farkë 22 633 innbyggjarar.
Tidlegare administrativ inndeling
Fram til år 2000 var Farkë ein del av distriktet Tirana. Den dåverande landkommunen omfatta busetnadene:
Nord-Tyskland
Nord-Tyskland (tysk Norddeutschland) er eit geografisk område og eit språkområde innanfor forbundsrepublikken Tyskland som omfattar regionane nord for Uerdinger-linja. Området omfattar den nordlege delen av den tyske delstaten Nordrhein-Westfalen, Sachsen-Anhalt og Brandenburg, og dessutan dei tyske delstatane Niedersachsen, Schleswig-Holstein, Hamburg, Bremen og Mecklenburg-Vorpommern.
Den nordtyske samkjensla kviler på eit felles naturlandskap i det nordeuropeiske låglandet, ei sams historie (mellom anna i Hansaforbundet) og kultur (t.d. arkitekturen), og det nedertyske språket og dei nedertyske dialektane.
Nord-Tyskland vert delt inn i naboregionane Nordvest-Tyskland og Nordaust-Tyskland.
Bodmin
Bodmin (kornisk Bosvenegh) er ein by i grevskapet Cornwall i England. Han har kring 13 000 innbyggjarar. Han ligg sentralt i grevskapet, sørvest for Bodmin Moor.
Kandalaksja
Kandalaksja (russisk Кандалакша, finsk Kantalahti, òg Kandalax eller Candalax på eldre kart, karelsk Kannanlakši, skoltesamisk Käddluhtt) er ein by i Murmansk oblast i Russland med om lag 35 000 innbyggjarar. Han ligg inst i Kandalaksjabukta i Kvitsjøen.
Historie
Busetnaden har eksistert sidan 1000-talet. På 1200-talet vart han ein del av republikken Novgorod, saman med den sørlegaste delen av Kola og i 1478 vart han annektert av Russland.
I 1915 starta bygginga av ei hamn og i 1918 vart jernbanen mellom Moskva og Murmansk, som gjekk gjennom byen, opna.
Skattland
Døme på norske skattland:
What Now My Love
Historie
Originalversjonen til Gilbert Bécaud toppa den franske singellista i 1961. Regissøren Claude Lelouch brukte songen i klimakset i filmen Toute une vie frå 1974, som førte til at filmen vart gjeven ut i Amerika med tittelen And Now My Love.
Amerikanske hitversjonar vart laga av Sonny & Cher (#14 US, #13 UK) i 1966, Herb Alpert & the Tijuana Brass i ein instrumentalversjon same året og Mitch Ryder året etter. 14. januar 1973 spelte Elvis Presley songen for første gongen føre ein milliard TV-sjåarar som såg konserten «Aloha from Hawaii».
Innspelingar
Innspelingane er på engelsk, med mindre anna står i parentes.
{{Columns-list|
Z
}}
Suomussalmi
Suomussalmi er ein kommune i landskapet Kajanaland i Finland. Kommunen har ca. 9 800 innbyggjarar og ei flatevidd på 5 857,79 km² der 461.42 km² er vatn. Suomussalmi er ein finskspråklig kommune som grensar til kommunane Taivalkoski, Puolanka og Hyrynsalmi, Kuusamo, Pudasjärvi og Kuhmo. Kommunen har òg grense mot Russland i aust. Den største tettstaden i Suomussalmi er Ämmänsaari.
I samband med Vinterkrigen 1939-40 var Suomussalmi kjent for slaget ved Suomussalmi, der mindre finske styrkar øydela og slo tilbake to sovjetiske divisjonar.
Cuartilla
Cuartilla er eit eldre spansk kornmål. 1 cuartilla er kring 14 liter, men i Sør-Amerika var 1 cuartilla kring 34 liter. Som vinmål var 1 cuartilla lik kring 4 liter.
Lattakia guvernement
Lattakia guvernement (arabisk مُحافظة اللاذقية, Muḥāfaẓat al-Lādhiqīyah) er eit av fjorten guvernement (provinces) i Syria. Det ligg vest i Syria, ved grensa til Tyrkia. Arealet varierer i forskjellige kjelder frå 2 297 km² til 2 437 km². Guvernementet har 991 000 innbyggjarar (2010) og er eit av få guvernement i Syria med ein majoritet av alawittar. Hovudstaden er Latakia.
Historie
Guvernementet var historisk ein del av Alawittarstaten, som eksisterte frå 1920 til 1936. Byen Lattakia var hovudstaden i denne staten.
Regionen har vore relativt fredeleg under den syriske borgarkrigen som starta i 2011, men opprørarar har halde til nordaust i provinsen kring Salma.
Distrikt
Guvernementet er delt inn i fire distrikt (manatiq):
Desse er vidare delt inn i underdistrikta (nawahi).
Hans Jacob Hofgaard
Hans Jacob Hofgaard var ein norsk gardbrukar og stortingmann.
Hofgaard var fødd i Drammen, son til ein proprietær. Han vart utdanna til forretningsdrift og var handelsbetjent i Skien frå 1836, der han i åra 1844-48 var kjøpmann. I 1850 tok han over farsgarden Sjåstad i Lier, som han rydda og dyrka opp til å verte den med mest jordvidde i heile Buskerud. Han grunnla det fyrste meieriet i Lier og sette i gang ein trevarefabrikk og dreiv planteskule.
Frå 1853 til 1877 var han medlem av Lier heradsstyre. Han representerte Buskeruds amt på Stortinget i tida 1862-66, der han sokna til dei konservative grupperingane. På 1862-63-Tinget var han medlem av kyrkjekomite nr 2, i 1865-66 medlem av bankkomiteen.
Hofgaard deltok i 1880-åra i den politiske debatten, mellom anna ved å gje ut fleire småskrift. Han var elles mykje interessert i kyrkjelege spørsmål.
Sudair industriby
Sudair industriby er ein 258 kvadratkilometer stor planlagt by, kring 120 km frå Riyadh og 160 km frå Al-Qassim. Industriområdet er omgjeve av 30 småbyar og landsbyar og samla sett har dei eit folketal på over 100 000. Arbeidet med infrastrukturen byrja i 2009.
Glabella
Glabella er den hårlause huda mellom augebryna og over nasa. Det kan òg vise til den underliggande knokkelen, som er noko nedtrykt, og som tiltrer ved dei to augebrynsbogane. Det er eit cefalometrisk kjennemerke som ligg rett over naserota. Glabella kjem av det latinske ordet glabellus, som tydar «glatt».
Huda i glabella kan brukast for å måle hudturgor hjå pasientar med mistenkt dehydrering ved å klype huda mellom fingrane og løfte den varsamt vekk frå skallen. Huda hjå dehydrerte pasientar plar å stå ved lag når ein slepp, i staden for å trekke seg tilbake til normal form.
Bregma
mini|[[Calvaria|Skalletaket sett frå oversida. Bregma ligg ved kryssinga av koronarsaumen og pilsaumen. Lambda er òg synleg der pilsaumen kryssar lambdasaumen.
1) Koronarsaumen   2) Pilsaumen 3) Lambdasaumen ]] Bregma er det anatomiske punktet på skalletaket der koronarsaumen blir kryssa vinkelrett av pilsaumen. Ordet bregma kjem frå gresk og tydar «på toppen av hovudet».
Plassering
Bregma ligg ved kryssinga mellom koronarsaumen og pilsaumen i den midtre delen av skalletaket. Den dannar punktet der pannebeinet møter issebeina.
Utvikling
Bregma er kjent som den pannefontanellen i spedbarnsalderen. Fontanellen er membranøs og lukkar seg i laupet av dei første 36 månadane av livet.
Gelindo Bordin
Gelindo Bordin er ein italiensk tidlegare langdistanseløpar frå Longare i Vicenza-provinsen, som i 1988 vart olympisk meister i maratonløping og både i 1986 og 1990 vart europameister på den same distansen. I 1987 tok han bronsemedaljen i maraton under verdsmeisterskapen i Roma og våren 1990 vann han Boston Marathon med tida 2.08.19, hans beste tid på distansen noko gong.
Bregma
Klinisk relevans
I den medfødde lidinga cleidokranial dysplasi, lukkar ikkje pannefontanellen seg for å forme bregma.
Bregma blir ofte bruka som eit antropometrisk målepunkt ved stereotaktisk kirurgi i hjernen.
Ved undersøking av nyfødde og spedbarn er det vanleg å palpere pannefontanellen. Eit søkk i fontanellen tydar på dehydrering, medan ein spent eller bulande fontanell tydar på auka hjernetrykk.
Cuadra
Cuadra er ei søramerikansk måleining for lengd. 1 cuadra er lik 100 eller 150 vara, som er kring 100 meter. Lengda varier frå land til land, som til dømes 130 meter i Argentina og 80 meter i Colombia.
Cuadra vert òg nytta som arealeining, og er lik eit kvadrat med ei side lik 1 caudra, som er kring 1-2 hektar.
Matías Vecino
Matías Vecino Falero er ein uruguayansk fotballspelar som i 2018 spela for Inter Milan i italiensk Serie A, og på Uruguay sitt landslag.
Fukuro-ura
Fukuro-ura er ei vik, 1 nautisk mil sørvest for Langskallane, på Langhovde langs kysten av Dronning Maud Land i Antarktis. Ho vart kartlagd frå landmålingar og flyfoto teken under Den japanske antarktisekspedisjonen (JARE), 1957–62. Namnet Fukuro-ura (Hukuro Ura), tyder «taskevika», og vart godkjend av hovudkvarteret til JARE i 1972.
Cubit
Cubit er ei eldre engelsk måleining for lengd. Storleiken varierte mellom 17 og 22 tommar. Som oftast vert 1 cubit rekna som 18 tommar eller 45,7 cm. Det svarar om lag til éin romersk alen og éin gammal norsk tommel-alen. Cubit har normalt ikkje vore rekna med blant dei vanlege lengdeiningane i England etter romersk tid.
Distriktet Neuchâtel
Distriktet Neuchâtel omfattar ni kommunar. Meir enn seks av ti innbyggarar i distriktet bur i bykommunen Neuchâtel, den nest mest folkerike kommunen er La Tène med knappe 5 000 innbyggarar. Dei andre kommunane er Cornaux, Cressier, Enges, Hauterive, Le Landeron, Lignières og Saint-Blaise.
Don't Let Go av Isaac Hayes
Don't Let Go er det fjortande studioalbumet til den amerikanske soulmusikaren Isaac Hayes. Albumet kom ut i 1979 på Polydor Records. Albumet debuterte på 39. plassen på Billboard 200.
Samplingar
Fleire av songane på albumet er blitt sampla og brukt i andre songar:
Sjøvott
Sjøvottar har vorte brukt av fiskarar som har hatt særleg bruk for å halde seg varme på hendene. Sjøvottane vert laga av ull. Ull frå spelsau, frå gammalnorsk sau, eller sauerasar kryssa med desse, har vorte rekna som den beste ulla. Grå trøndersau har mellom anna vorte kalla «sjøvott-sau». Ulla frå desse dyra har lange, glatte dekkhår som gjer at vatnet kan renne av. Ein har helst brukt ull frå ryggen og øvste delen av låret. Etter at strikking vart vanleg i Noreg på 1600-talet, vart desse vottane strikka. Tidlegare ser det ut som dei har vorte laga med nålebindingteknikk. Det særmerkte ved sjøvotten er at han vert laga svært stor. Ulla har vorte laust tvinna, og det har vore brukt store pinnar som gir laust strikk. Votten har så vorte tøvd før han har vorte teken i bruk, eller han har vorte tøvd gjennom bruken. Nystrikka sjøvottar kan vere opp til ein halv meter lange.
Sjøvottar vert produsert noko ulikt alt etter kva dei skal brukast til. Vavottar, som skulle brukast til å draga garn eller snøre kunne verte strikka av ull som var iblanda hestetagl eller hår frå andre dyr. Det vert fortalt at kvalfangarar kunne ha vottar strikka av ull og kvinnehår. Dei skulle vere ekstra varme. Rovottane vart laga av rein ull. Væte, og gniking mellom hand og åre, gjorde at dei tøvdest mest.
Sjøvottar kunne verte laga med to tomlar. Dei kunne brukast på båe hende, og vart slitne på båe sider.
Bollington
Bollington  er ein by i grevskapet Cheshire i England. Han har kring 7000 innbyggjarar. Han ligg nord for Macclesfield og aust for Prestbury, ved elva Dean og Macclesfield Canal.
Dajt
Dajt er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Ved folketeljinga i 2011 hadde den dåverande landkommunen Dajt 20 139 innbyggjarar.
Manfuha
I følgje den islamske krønikaren Yaqut på 1200-talet, vart Manfuha bygd eit par hundreår før islam samstundes som Hajr (no Riyadh) av medlemmar frå Banu Hanifa-stamma og slektningane deira frå stamma Bakr. Manfuha var heimstaden til den kjende, arabiske diktaren Al-A'sha, som døydde omkring samstundes som den muslimske profeten Muhammed, men lite er høyrt om Manfuha etter den tid. Rundt 1900 bestod innbyggjarane hovudsakleg av medlemmar av Banu Hanifa og Bakr (som no identifiserte seg som den tilknytte stamma 'Anizzah), og medlemmar frå Tamim og Subay'. Som Riyadh var byen omgjeven av hagar og palmelundar.
Seint på 1700-talet kom Manfuha under styret til den energiske herskaren i Riyadh, Deham ibn Dawwas, som på den tida ytte stor motstand til den nye wahhabist-staten til Al Saud-klanen i nabobyen Diriyah. Begge byane vart etter kvart underlagt saudiarabarar, men staten vart øydelagd av ein osmansk-egyptisk invasjon i 1818. Frå den tid følgjer historia til byen historia til Riyadh og kom attende under saudiarabisk styre under Turki ibn Abdallah i 1824, før han falt under styret til Al Rashid-klanen frå Ha'il i 1890-åra, og attende til saudiarabarane mindre enn ti år seinare under grunnleggjaren av Saudi-Arabia, Abdul Aziz Ibn Saud.
Etter kvart som hovudstaden Riyadh vart utvida på 1900-talet i takt med oljerikdomen som kom til landet, vart murane i både Manfuha og Riyadh rivne ned, og Manfuha vart raskt slukt av den veksande storbyen. I dag er Manfuha blant dei fattigare bydelane i Riyadh. Dei fleste av dei opphavlege innbyggjarane flytta til nyare bydelar i hovudstaden, og området er i dag stort sett busett av fattige gjestearbeidarar frå Egypt og Sør-Asia, i tillegg til familiar av tidlegare afrikanske slavar. Somme av dei gamle leirsteinshusa står framleis, i tillegg til eit eldgammalt observasjonstårn.
I Am...I Said
«I Am... I Said» er ein song skriven og innspelt av Neil Diamond. Han vart gjeven ut som singel i mars 1971, og gjorde det bra. Han klatra først sakte på listene, men nådde fjerdeplassen i Billboard Hot 100 i mai 1971. Han nådde like høgt i Storbritannia.
«I Am... I Said» tok Diamond fire månadar og skrive. I teksten er songaren dradd mellom to verdenar:
Versa startar roleg i lågt stemmeregister, halvt talt og halvt sungen, med ein lett gitar og lette strykarar. I refrenget når songen toppen med kraftigare vokal og i høgare toneleie, horn, tyngre trommer og fleire strykarar, medan songeren er enno meir usikker:
«I Am... I Said» vart sidan gjeven ut på Diamond-albumet Stones i november 1971. Singel versjonen startar plata, medan ein reprise av songen kjem sist på plata.
Songen har stort sett fått god omtale av musikkpressa og Rolling Stone meinte teksten var glimrande i ei melding frå 1972. Ein omtale av Diamond i The Daily Telegraph i 2008 kalla songen «rasande eksistensiell angst», og Allmusic kalla han «ein lidenskapleg framstilling av opprørte kjensler... veldig i tråd med den personlege songar/låtsrkivar-rørsla på den tida.»
Diamond fekk sin første nominasjon til Grammy Awards for beste mannlege popsong med vokal.
«I Am... I Said» finst i konsertversjonar på Hot August Night (frå 1972) og The Greatest Hits: 1966-1992 (frå 1992), i tillegg til fleire samleplater.
Naserot
Naserota (av latin nasion) er skjeringspunktet mellom pannebeinet og dei to nasebeina i hovudskallen. Den visar seg på den synlege delen av andletet som eit søkk over augene, rett ovanfor naseryggen. Det er eit cefalometrisk kjennemerke som ligg rett under glabella.
Ja nautsju tebja
«Ja nautsju tebja» (russisk Я научу тебя; norsk omsetjing 'eg skal lære deg'), på engelsk titulert som «Ya nauchu tebya (I'll Teach You)» er ein song frå 2021 framført av den kviterussiske gruppa Galasy ZMesta. Songen var det kviterussiske bidraget i Eurovision Song Contest 2021 i Rotterdam i Nederland. Valet av bidrag og deltakar møtte stor motstand frå utanlandske fans, presse og kritikarar av det kviterussiske regimet, og EBU kravde at songen måtte modifiserast eller byttast ut for å vera i tråd med reglane for Eurovision Song Contest.
Om songen
I desember 2020 inviterte den kviterussiske kringkastaren BTRK låtskrivarar og musikarar til å sende inn bidrag til Eurovision Song Contest 2021. I løpet av januar 2021 kom det inn rundt 50 bidrag, og kringskastaren valde det russisk-språklege bidraget «Ja nautsju tebja» med den forholdsvis ukjende femmannsgruppa Galasy ZMesta. Bidraget vart kunngjort 9. mars 2021.
Songen vart offentleggjort som det kviterussiske bidraget i Eurovision Song Contest 2021 og skulle ha delteke i den fyrste semifinalen i Rotterdam Ahoy tysdag 18. mai 2021. EBU kravde at låten måtte byttast ut eller endrast, om ikkje ville Kviterussland verta diskvalifisert frå tevlinga.
Kritikk rundt bidraget
Valet av det kviterussiske bidraget har vorte kritisert av Eurovision-pressa, som meiner BTRK bevisst har vald ein regime-vennleg deltakar som «dansar etter pipa» til styresmaktene. Etter presidentvalet i 2020 har det vore vedvarande protestar og demonstrasjonar mot den sitjande presidenten i landet, Aleksandr Lukasjenko. Valresultatet og gjennomføringa av valet har vorte kraftig kritisert av opposisjon og internasjonale organisasjonar, og motstanden mot Lukasjenko auka kraftig i vekene etter valet. Trass den massive motstanden, har Lukasjenko nekta å gje frå seg makta eller skrive ut nyval.
Delar av Eurovision-pressa har hevda at det kviterussiske bidraget vart vald for å støtte Lukasjenko. Gruppa Galasy ZMesta har offentleg kritisert demonstrasjonane og gjeve sin støtte til presidenten. Nettstaden eurovoix.com kritiserte teksta til bidraget og omtala han som «ei sterk støtte for ein regjeringsagenda som kneblar innbyggjarane sine og fengslar journalistane sine for å snakke ut om sakar rundt grunnleggjande menneskerettar». Nettstaden kunngjorde samstundes at dei ikkje kom til å rapportera noko meir rundt deltakinga til Kviterussland og oppfordra andre nettstadar til å gjera det same.
Parallelt med dette har fleire menneskerettsgrupper, fans og politiske styresmakter kravd at Kviterussland må diskvalifiserast frå tevlinga. Blant anna er det starta fleire underskriftskampanjar for å få EBU til å stengje ute landet. Den svenske kringkastaren SVT vedtok samstundes å stengje ute den kviterussiske juryen som skulle ha røysta i Melodifestivalen på grunn av «situasjonen i landet». Den kviterussiske juryen vart i staden erstatta av ein britisk jury.
11. mars kunngjorde EBU at det kviterussiske bidraget ikkje var i tråd med tevlingsreglane, og at «Ja nautsju tebja» utfordrar Eurovision Song Contest sin «ikkje-politiske natur». EBU konkluderte med at bråket rundt songen risikerte å sverta ryktet til tevlinga, og sa at songen ikkje kunne tillatast i den noverande forma si. I staden måtte BTRK endre bidraget eller levere inn eit nytt bidrag, elles ville Kviterussland diskvalifiserast frå tevlinga.
Ralph Vaughan Williams
Ralph Vaughan Williams var ein engelsk seinromantisk og modernistisk komponist som verka frå byrjinga av 1900-talet til 1950-talet. Han skreiv symfoniar, kammermusikk, opera, korverk, salmar og filmmusikk, og er særleg kjend for si innsamling og bruk av engelsk folkemusikk. I tillegg til å komponera dirigerte, redigerte, førelas og skreiv Vaughan Williams om musikk.
Liv
Ralph Vaughan Williams var fødd i 1872 i Down Ampney i Gloucestershire, der faren hans var landsbyprest. Då faren døydde i 1875 tok mor hans til familieheimen Leith Hill Place i Surrey Hills. Mora høyrde til den framståande Wedgwood-familien, og gjennom henne var Vaughan Williams mellom anna slektning av Charles Darwin. Som barn lærte han å spela piano, orgel og fiolin, og komponerte sitt første verk seks år gammal.
Vaughan Williams studerte ved Royal College of Music, Trinity College ved universitetet i Cambridge, der han tok doktorgrad i musikk i 1901. I 1919 blei han professor ved Royal College of Music. Frå 1895 til 1899 var han tilsett som organist ved St. Barnabas-kyrkja i South Lambeth i London. Han grunnla Leith Hill Music Festival i Dorking i 1905 og dirigerte han den første konserten då og i fleire år fram til 1953. Han arbeidde også tett med Bach Choir, som han var musikalsk leiar for frå 1921 til 1926.
Han var redaktør og bidragsytar til The English Hymnal, ei salmesamling for Church of England, frå 1904 til 1906. Komponisten blei tidleg interessert i folkemusikk, og samla inn ei rekkje engelske folketonar frå heile landet. Han var ein leiande figur i English Folk-Song and Dance Society, som har kalla opp biblioteket sitt etter han.
Vaughan WIlliams studerte komposisjon under Walter Parratt ved Royal College of Music, og tok timar hos Max Bruch i Berlin og Maurice Ravel i Paris. I studieåra knytte han òg ein djup vennskap og gjensidig påverknad med komponisten Gustav Holst. Dei to ønskja begge å bli «engelske komponistar» med sin eigen musikkstil. Vaughan Williams var også ein nær ven av den verdskjende pianisten Harriet Cohen, som han skreiv ein pianokonsert for.
Under første verdskrigen var Vaughan Williams i militæret frå 1914 til 1919, først i saniteten og seinare i artilleriet. Han var stasjonert i Hellas og Frankrike, der han mellom anna måtte evakuera såra frå frontlinjene. Erfaringane og dei mange dødsfalla, mellom anna av sin nære ven George Butterworth, påverka han sterkt. Samstundes fortsette han å tenka på musikk, og starta mellom anna eit militærband.
Ralph Vaughan Williams gifta seg med Adeline Fisher, ein dyktig cellist og pianist, i 1897. Dei budde i London, Sheringham i Norfolk og til slutt Dorking i Surrey Hills. I 1938 byrja Vaughan Williams eit samarbeid og vennskap med diktaren Ursula Wood. Etter at ho blei enkje flytta ho inn i heimen til Vaughan Williams og stelte den leddgiktsjuke Adeline til ho døydde i 1951. I 1953 gifta Ursula og Ralph Vaughan Williams seg. Han hadde ingen barn.
Vaughan Williams hadde eit langt liv, og komponerte til det siste. Hans niande og siste symfoni hadde premiere same året som han døydde, av hjarteåtak, 87 år gammal. Oska hans er lagd til kvile i Westminster Abbey saman med oska til kona Ursula, som døydde i 2008.
Vaughan Williams fekk eit æresdoktorat i musikk ved Oxford i 1919. I 1937 blei han tildelt den første Shakespeare-prisen av Universitetet i Hamburg (to år seinare blei musikken hans forboden i Tyskland anti-nazistisk propaganda). Vaughan Williams tok imot den høgthengjande Order of Merit i 1935, etter tidlegare å ha avslått ein orden fordi han mislikte slike statussymbol.
Verk
Musikken til Ralph Vaughan Williams samlar trådar frå engelsk tradisjonsmusikk, fransk impresjonisme og tysk romantikk, særleg Brahms og Wagner. I løpet av sin lange komponistkarriere tok han også inn impulsar frå modernistane Stravinskij og Hindemith, samstundes som han såg tilbake til eldre komponistar som Bach, Byrd og Tallis.
Komponisten fann mykje inspirasjon blant engelske folketonar, som han brukte mykje tid på å samla inn. Han brukte element frå folkemusikken i fleire verk, som i A Pastoral Symphony, men laga også musikk basert på dei, som English Folk Song Suite (1923) balletten Old King Cole (1923) og hans kjende fantasi over «Greensleeves» (1934). Andre verk var inspirert av landskap og stader, som det impresjonistiske tonediktet In the Fen Country, inspirert av myrlandskapet i East Anglia. Han brukte britisk litteratur som inspirasjon til mellom anna operaer, som Sir John in Love (1924-28), etter The Merry Wives of Windsor av William Shakespeare, Riders to the Sea (1925–32) etter eit skodespel av John Millington Synge, Job inspirert av Illustrations of the Book of Job  av William Blake og The Pilgrim's Progress (1951) etter John Bunyan. Elles nytta han tekstane til den amerikanske diktaren Walt Whitman i fleire verk.
Sjølv om han rekna seg som agnostikar, skreiv Vaughan Williams ei mengd religiøs og andeleg inspirert musikk, som Mass in G minor (1922), Te Deum i G-dur (1928), oratoriumet Sancta Civitas (1922) med tekst frå Johannes' openberring og kantaten Dona nobis pacem (1936) med tekst frå den katolske messa, bibeltekstar og tre dikt av Walt Whitman. Han skreiv også julemusikk, som Fantasia on Christmas Carols (1912) og julekantaten Hodie (1954). I tillegg skreiv han orgelverk og fleire arrangement for salmar. Han laga også nokre nye salmemelodiar, som ein melodi til «Come down, O Love Divine» som han gav namn etter fødestaden sin, Down Ampney.
Vaughan Williams skreiv solokonsertar og andre verk spesielt for ulike instrument, mellom anna piano, orgel, obo (1944), munnspel (1952) og tuba (1954).
Nils Erik Flakstad
Nils Erik Flakstad var ein norsk jurist og næringsdrivar som i åra 1922-27 representerte partiet Høgre på Stortinget. Han vart kjend som leiar av høyringane i Lagtinget kring riksrettssaka mot Regjeringa Abraham Berge. Flakstad var far til bilethoggaren Nils Flakstad og dotterson til Nils Jønsberg.
Nils Erik Flakstad var fødd i Åmot og voks opp der, så lenge far hans dreiv gardsbruk og landhandel i bygda. Utpå 1890-talet slo far hans seg ned i Hamar og dreiv handel der. Sjølv studerte han rettsvitskap og vart cand.jur. i 1899. Der etter arbeidde han hos sorenskrivaren i Moss i to år, før han så dreiv sakførarar-praksis i Hamar frå 1902. Frå 1911 til 1931 var han banksjef i Hamar Sparebank, tida 1921 til -31 også administrerande direktør for Hamar bryggeri.
Flakstad var i to periodar, 1919-22 og 1928-31, medlem i Hamar bystyre. Hausten 1921 vart han vald inn på Stortinget frå kjøpstadene i Hedmark og Oppland fylke, attvald i 1924. Alle seks åra på Stortinget var han medlem i Næringskomite nr 2. I 1926 og 1927 var Flakstad lagtingspresident og såleis leiar av riksretten i saka mot Abraham Berge, statsminister hadde vore, og medlemer i regjeringa hans. År 1927 deltok Flakstad elles på den interparlamentariske kongressen i Paris.
Håhellerskarvet
Håhellerskarvet er eit breitt, delvis isdekt fjell mellom Austre Skorvebreen og Lundebreen i Mühlig-Hofmannfjella i Dronning Maud Land i Aust-Antarktis. Fjellet har ei høgd på 2910 meter over havet
Kurkijoki
Kurkijoki (russisk Куркиёки, svensk Kronoborg, finsk Kurkijoki) er ein tettstad i Lakhdenpokhja rajon i russisk Karelia. I 1996 hadde han 1,220 innbyggjarar.
Håhellerskarvet
Andre nærliggande geografiske detaljar er:
Alle desse vart kartlagde frå landmålingar og flyfoto under Den sjette norske antarktisekspedisjonen (1956–60).
Kurkijoki
Før 1944 var Kronoborg ein finsk kommune i Viborgs län. I 1939 hadde denne 10,032 innbyggjarar.
I nødsåra 1867–1868 byrja svensktalende nybyggere frå Österbotten å slå seg ned i Kronoborg. Dei grunnla ei ny bygd ved namn Sorjos (finsk Sorjo) inni skogen. Mot hundreårsskiftet utgjorde nybyggjarane ein koloni på rundt 200 personar. Kolonien var lenge ei svensk språkøy i det elles finskspråklege Karelen. Sorjos hadde eigen svenskspråkleg skule i åra 1890–1940.
I Kronoborg låg den finskspråklige Kronoborgs högre landtbruksläroverk.
Elisenvaara var eit viktig jernbaneknutepunkt i Kronoborg. Det vart bomba under den finske framhaldskrigen den 20. juni 1944. Over hundre menneske døydde då bombene trefte eit tog med karelske flyktningar.
Kjende personar frå Kurkijoki
Kurkijoki vald Kurkijoki Куркиёки
Gadzjijevo
Gadzjijevo (russisk Гаджиево) er ein lukka by i Murmansk oblast i Russland med om lag 13 000 innbyggjarar. Byen var òg kjent som Jagelnaja Guba (russisk Ягельная Губа) til 1967 og som Skalistyj (russisk Скалистый) frå 1981 til 1994, men han vart oftest omtalt som Murmansk-130 (russisk Мурманск-130). Namnet Skalistyj vart offisielt i 1994, men byen vart i 1999 omdøypt til Gadzjijevo, som var namnet frå 1967 til 1981.
Alexander Wendt
Alexander Wendt er ein amerikansk statsvitar som er den mest kjende forskarane og fremjarane av konstruktivisme  innanfor internasjonal politikk. Wendt utfordra den dominerande teorien innanfor fagfeltet, strukturell realisme (òg kjend som neorealisme), ved å visa til at det systemet neorealistane meinte var sanninga faktisk var sosialt konstruert.
Bakgrunn
Alexander Wendt vart fødd i 1958 i Mainz i Vest-Tyskland. Han gjekk på videregåande skule i St. Paul i Minnesota og studerte statsvitskap og filosofi ved Macalester College før han fekk sin doktorgrad i statsvitskap frå University of Minnesota i 1989. Wendt underviste ved Yale University frå 1989 til 1997, ved Dartmouth College frå 1997 til 1999, ved University of Chicago frå 1999 til 2004, og ettertid som Ralph D. Mershon-professor i internasjonal sikkerheit ved Ohio State University.
Heider
I ei undersøking utført i 2006 av US and Canadian international relations scholars vart Wendt kåra til den forskaren som hadde gjord det mest interessante arbeidet innan internasjonale relasjonar i dei siste åra. I ei undersøking frå 2011 av international relations scholars worldwide vart Wendt kåra til den forskaren som hadde laga det beste arbeidet innan fagfeltet IR i dei siste 20 åra.
Social Theory of International Politics
Den mest kjende boka til Wendt Social Theory of International Politics frå 1999, som bygde på og utdjupa hans 1992 artikkel «Anarchy is What States Make of It». Denne boka var eit motsvar på verket til Kenneth Waltz frå 1979, Theory of International Politics. I likskap med Waltz meinte Wendt at statar vart individualiserte som fylgje av innanlandske prosessar som kravde ein separat teori frå internasjonale relasjonar; dimed: «Much of the construction is at the domestic level, as Liberals have emphasized, and a complete theory of state identity needs to have a large domestic component.»
Social Theory of International Politics fremja eit argument om kritisk realisme, og konstruktivismens ontologiske og metodiske påstandar. Kritisk realisme, som viser til arbeidet til Roy Bhaskar m.fl., søkte å forklåra det uobserverbare og konstituerande spørsmål i verda.
Konstruktivismen, såleis han vart førestilt av Wendt, var rolla til grunnleggande og regulerande normer i statens åtferd, rolla av intersubjektive sosiale strukturar i identitet og krafta til idéane. Anarki, for Wendt, «has no logic apart from process and that interaction is structured, albeit not at the macro-level.» Det er tre empiriske anarkikulturar i internasjonale relasjonar: Hobbesian (der fiendskap dominerer), Lockean (der rivalisering dominerer) og Kantian (der venskap dominerer).
Quantum Mind and Social Science
I boka til Wendt frå 2015, Quantum Mind and Social Science, undersøkte han krysningspunktet mellom kvantefysikk og samfunnsvitskap. Her tok han til orde for panpsykisme og kvantemedvit frå eit ikkje-spesialistperspektiv. Boka var provokativ og fekk varierte tilbakemeldingar.
Mathias Albert i International Affairs forklåra boka til Wendt som den veikaste boka som hadde forsøkt å knyta kvantefysikk til samfunnsvitskap og når det galdt å adressera agent-struktur-problemet, i tillegg til at ho berre i liten grad heldt seg til internasjonale relasjonar. Omtalene i boka inkluderte Colin Wights «Do I agree with it? No.» og Jerome Busemeyers «Some of these ideas may ultimately not be supported».
Laakirchen
Laakirchen er ein by og ein kommune i Distriktet Gmunden i forbundslandet Oberösterreich i Austerrike. Kommunen har ei flatevidd på 32,5 km² og i kring 9 800 ibuarar. Byen Laakirchen med sine vel 4 100 ibuarar ligg 441 meter over havet. Kommunen elles omfattar tre landsbyar, Oberwis, Stötten og Lindach, og sju grender.
To papirfabrikkar og fire metall- og maskinprodusentar er største arbeidsplassane i kommunen.
Distriktet La Chaux-de-Fonds
Distriktet La Chaux-de-Fonds er eitt av seks distrikt i kantonen Neuchâtel i Sveits. Distriktet, som ligg lengst nord i kantonen, hadde 38 688 innbyggarar i 2010 og dekte eit areal på 92,9 km². La Chaux-de-Fonds grensar i nordvest mot Frankrike, og i aust mot kantonen Bern.
Distriktet La Chaux-de-Fonds omfattar tre kommunar. Bykommunen som distriktet har namn etter, er heilt dominerande kva gjeld folketal. Vel 1 000 menneske bur i dei andre to kommunane; La Sagne og Les Planchettes.
Andrew Powell
Andrew Powell er ein engelsk komponist, arrangør og artist.